
Αριθ . 200 9/Φ383 ( 1 ) 

Κήρυξη αναγκαστικής απαλλοτρίωσης για λόγους δημό¬ 
σιας ωφέλειας και ειδικώτερα για την παράκαμψη 
Επαρχιακού Δρόμου Γαζώρου - θολού Ν. Πέτρας, Β' 
Τμήμα οικισμού θολού - Ν. Πέτρας έκτασης συνολικού 
εμβαδού 47.305 μ 2 . 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 
απαλλοτριώσεων» σε συνδιασμόο με τις όμοιες του Β.Δ. 
139/71 «περί της αρμοδιότητας των Νομαρχών προς κή¬ 
ρυξη αναγκαστικών τινών απαλλοτριώσεων». 

2. Τις διατάξεις του άρθρου 23 του από 25 Νοεμβρίου 
1929 Δ/τος «περί κωδικοποιήσεως των περί κατασκευής 
και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/77 «περί υπο¬ 
χρεώσεων των παρόδιων ιδιοκτητών, για τη διάνοιξη Εθνι¬ 
κών οδών κ.λπ., όπως συμπληρώθηκαν με τις παρ. 9 και 
10 του άρθρου 62 του Ν. 947/79 και την παρ. 4 του άρ¬ 
θρου 9 του Ν. 960/79 για την εκτέλεση των οποίων εκδό- 
θηκε το Π.Δ. 929/79. 

3. Την αριθ. ΤΥ 3663/30.12.92 Απόφαση της Δ/νσης 
Τεχνικών Υπηρεσιών Ν. Σερρών με την οποία εγκρίνονται 


τα κτηματολόγια της μελέτης παράκαμψης Επαρχιακού 
Δρόμου Γαζώρου — θολού - Ν. Πέτρας — Δραβήσκου. 

4. Το υπ’ αριθ. 25/94 πρακτικό συνεδρίασης του Διοι¬ 
κητικού Συμβουλίου του Νομαρχιακού Ταμείου Σερρών, 
με το οποίο απαφασίζεται ομόφωνα (Αριθ. Απ. 70) και 
προτείνεται η κήρυξη της αναγκαστικής απαλλοτρίωσης 
της παράκαμψης της Ε.Ο. Γ αζώρου - θολού - Ν. Πέτρας 
ως εξής: α) Οικισμού Γαζώρου έκτασης 64.796 μ 2 και β) 
οικισμού θολού - Ν. Πέτρας, έκτασης 51.385 μ 2 . 

6. Το υπ’ αριθμ. 2355/13.10.94 έγγραφο του Νομαρ¬ 
χιακού Ταμείου Σερρών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή της παράκαμψης του Επαρχιακού Δρόμου Γ αζώρου 
- θολού - Ν. Πέτρας τμήμα Β', παράκαμψη οικισμού θο¬ 
λού - Ν. Πέτρας, συνολικής έκτασης των απαλλοτριουμέ- 
νων ιδιοκτησιών (μετά την αφαίρεση των εκτάσεων του 
Δημοσίου) εμβαδού 47.305 μ 2 , μετά των επικειμένων των, 
όπως εμφανίζεται στα από Οκτωβρίου 1992, με ΚΑ 00.64 
και με αριθμούς σχεδίων 1/11.12, 1/11.13, 1/11.14, 1/ 
12.08, 1/12.09, 1/12.10, 1/12.11, 1/12.12 κτηματσλσ- 
γικό διάγραμμα και τον αντίστοιχο κτηματολογικό πίνακα 
των Τοπογράφων μηχανικών Σ. Δρίτσα και Ν. Μωϋσιάδη, 
θεωρημένα από τον Δ/ντή της Δ/νσης Τεχνικών Υπηρε¬ 
σιών Ν. Σερρών, πολιτικό μηχανικό με Α' βαθμό στις 
30.12.92. 

Στην απαλλοτρίωση αυτή, που κηρύσσεται υπέρ του Δη¬ 
μοσίου και με δαπόνες του Νομαρχιακού Ταμείου Σερρών, 
έχουν εφαρμογή οι διατάξεις του άρθρου 1 του Α.Ν. 653/ 

1977 όπως τροποποιήθηκαν και ισχύουν με τις διατάξεις 
του Ν. 947/79 (ΦΕΚ 169/26.779), του Ν. 960/79 (ΦΕΚ 
194/25.8.79) καθώς και οι διατάξεις του Π-.Δ. 929/79 
(ΦΕΚ 250/26.11.79), εκτελεστικού του άρθρου 1 του Ν. 
653/77 δηλαδή η δαπάνη της απαλλοτριώσεως θα βαρύ¬ 
νει και τους ωφελούμενους παρόδιους ιδιοκτήτες με τις 
προϋποθέσεις που προβλέπουν οι παραπάνω διατάξεις. 

Στην έκταση, που απαλλοτριώνεται προβάλουν δικαιώ¬ 
ματα κυριότητας οι 1) Πασχαλίδης Ζήσης του Χριστόφο¬ 
ρου, 2) Ζαφειράκης Νικόλαος του Σωτηρίου κ.λπ. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Σέρρες, 25 Νοεμβρίου 1994 
Ο Νομάρχης 
ΧΡΗΣΤΟΣ ΣΑΛΑΛΕΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 101341/8108 (2) 

Τροποποίηση του Γενικού Πολεοδομικοϋ Σχεδίου Δήμου 
Αλίμου (Ν. Αττικής). 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1 .Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Τις διατάξεις των άρθρων 3.4 και 5 (παρ. 3 και 4) του 
Ν. 1515/1985 «Ρυθμιστικό Σχέδιο και πρόγραμμα προ¬ 
στασίας περιβάλλοντος της ευρύτερης περιοχής της Αθή¬ 
νας» (Α' 18). 

4. Τις διατάξεις της παρ. 1 του άρθρου 19 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 744). 

5. Τις διατάξεις της παρ. Β του άρθρου 1 του Π. Δ/τος 
28.1.1993 «καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος, Χω¬ 
ροταξίας και δημοσίων Έργων (Α' 9). 

6. Την 39962/1037/16.5.1990 απόφασ του Υπουργού 
Περιβάλλοντος, Χωροταξίας και Δημοσίων Εργων 
« Ασκηση αρμοδιοτήτων από τον Οργανισμό Αθήνας» (Β' 
327). 

7. Το 1405/23.3.1994 έγγραψο του Οργανισμού Αθή¬ 
νας προς του αρμόδιους φορείς. 

8. Τις 95/1992 και 227/1994 γνωμοδοτήσεις του Δημοτι¬ 
κού Συμβουλίου Αλίμου. 

9. Την 61/30.6.1992 απόφαση της ΤΕΔΚΝΑ. 

10. Τα 440/17.7.1992 και 1304/28.3.1994 έγγραφο 
της Β Εφορείας Προϊστορικών και Κλασσικών Αρχαιοτή¬ 
των Υπουργείου Πολιτισμού, 

11. Το Φ02/53976/2678/30.11.1992 έγγραφο της Δ/ 
νσης Προϊστορικών και Κλασσικών Αρχαιοτήτων του Υπ. 
Πολιτισμού. 

12. Το 15559/31.7.1992 έγγραφο του Τεχνικού Επιμε¬ 
λητηρίου Ελλάδος. 

. 13. Το 575/23.11.1992 έγγραφο του Συλλόγου Ελλή¬ 
νων Αρχαιολόγων. 

14. Το 63011/27.7.1992 ΤΕΙ.ΕΧ του συνδέσμου Βιο¬ 


μηχανιών Βιοτεχνιών και Επαγγελματιών περιοχής Τράχω- 
νες Αλίμου. 

15. Το 71735/3048/21.4.1994 έγγραφο του Υπουρ¬ 
γείου Γεωργίας, Δ/νση Προστασίας Δασών και Φ.Π. 

16. Το1716/1994αναφοράτης Δ/νσης Δασών Δασαρ - 
χείου Πειραιά. 

17. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

18. Τις 1/συν.3/20.1.1994 και 1/συν.31η/20.10.1994 
γνωμοδοτήσεις της Εκτελεστικής Επιτροπής του Οργανι¬ 
σμού Αθήνας, αποφασίζουμε: 

1. Εγκρίνεται η τροποποίηση του Γενικού Πολεοδομι- 
κού Σχεδίου (Γ.Π.Σ.) του Δήμου Αλίμου (Ν. Αττικής) που 
εγκρίθηκε με την 287/56/12.1.1987 (Δ' 36) απόφαση 
του Υπουργού Περιβάλλοντος, Χωροταξίας και Δημοσίων 
Έργων και τροποποιήθηκε με την 80354/5315/ 
11.8.1992 (Δ’ 945) απόφαση του ίδιου Υπουργού με: 

Α. Την τροποποίηση των ορίων αυτού και ειδικότερα: 

α. την ένταξη εντός των ορίων αυτού ζώνης άλλης χρή¬ 
σης πλην κατοικίας με χρήση βιομηχανικού - βιοτεχνικού 
πάρκου (ΒΙΠΑ - ΒΙΟΠΑ) προς εξυγίανση, σύμφωνα με το 
άρθρο 5 του από 23.2.1987 Π. Δ/τος (Δ’ 166), όπως συ¬ 
μπληρώθηκε με το από 8.12.1990 Π. Δ/γμα (Δ' 706) και 

β. Την αφαίρεση της περιοχής «Τράχωνες» από το όριο 
του Γ.Π.Σ. και ειδικότερα από τα όρια της πολεοδομικής 
ενότητας 1 όπως φαίνεται στο χάρτη Π.1 σε κλίμακα 1: 
10 . 000 . 

Β. Α. Την κατάργηση της Ζώνης Αγοράς Συντελεστή 
(ΖΑΣ) στην περιοχή «Τράχωνες».Στην ίδια περιοχή απαγο¬ 
ρεύεται η ιδιωτική πολεοδόμηση, ισχύουν δε οι χρήσεις και 
οι όροι και περιορισμοί δόμησης που καθορίστηκαν με το 
από 20.1.1986 Π. Δ/γμα (Δ’ 5). 

β. Την επιβολή λήψης μέτρων για τον χαρακτηρισμό της 
περιοχής «Τράχωνες» ως αρχαιολογικού χώρου, τη δη¬ 
μιουργία κοινοχρήστων χώρων γύρω από τα μνημεία και τη 
διαμόρφωση αρχαιολογικού πάρκου, χώρου αναψυχής και 
περιπάτου. 

2. Αντίτυπο του παραπάνω χάρτη που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 101341/1994 πράξη που δημοσιεύεται στην Εφη¬ 
μερίδα τη Κυβερνήσεως με την παρούσα απόφαση. 

3. Η ισχύς της παρούσας απόφασης αρχίζει από τη δη¬ 
μοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΓΤΕΥΧΟΣ ΤΕΤΑΡΤΟ) 


Αριθ. X 3567 <3) 

Τροποποίηση ρυμοτομικού σχεδίου Δ. Αίγιου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη; 

1) ΤοΝ.Δ. 17.7.1923 «περί σχεδίων πόλεων και κωμών 
του κράτους» και ειδικότερα τα άρθρα 3 και 70. 

2) Τον Α.Ν. 314/1968 (Φ.Ε.Κ. 47/Α) όπως τροποποιή¬ 
θηκαν και συμπληρώθηκαν με το υπ' αριθ. 1018/71 Ν. Δ/ 
γμα (ΦΕΚ 220/Α) και με την παρ. 3 του άρθρου 34 του Ν. 
1577/85 (Φ.Ε.Κ. 210/Α). 

3) Τις διατάξεις του με αριθ. 183/1986 Π. Δ/τος (ΦΕΚ 
70/Α) και ειδικότερα το άρθρο 1 παρ. 1. 

4) Τις με αριθ. 32/1992 και 119/1992 γνωμοδοτήσεις 
του Δ.Σ. Δ. Αίγιου πρακτικό θέμα 8ο όπου η γνωμοδότηση 
του Σ.Χ.Ο.Π. Νομ. ΑχαΤας, αποφασίζουμε: 

Άρθρο 1 

1. Εγκρίνεται η τροποποίηση του ρυμοτομικού σχεδίου 
Δ. Αίγιου δια ενοποίηση των Ο.Τ. 211 και 205 καταργό- 
ντας τον ενδιάμεσο δρόμο πλάτους 6.00 μέτρων. 

Η τροποποίηση αυτή αναλυτικά φαίνεται στο με κλίμακα 


1:200 τοπογραφικό διάγραμμα που συνοδεύει την πα¬ 
ρούσα απόφαση και είναι αναπόσπαστο τμήμα αυτής. 

Αρθρο 2 

Η παρούσα τροποποίηση δεν επιβαρύνει τον κρατικό 
προϋπολογισμό ούτε τον Δήμο Αίγιου. 

Άρθρο 3 

Η παρούσα απόφαση μαζί με τοπογραφικό διάγραμμα 
σε κλίμακα 1 /200 να αναρτηθεί στον πίνακα των ανακοι¬ 
νώσεων του τμήμ. Πολεοδομίας από την ημέρα υπογρα¬ 
φής της και για 15 ημέρες. 

Άρθρο 4 

Η ισχύς της παρούσης απόφασης αρχίζει από την ημέρα 
δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 17 Νοεμβρίου 1994 
Ο Νομάρχης 

ΣΤΕΡΓΙΟΣ ΚΑΤΗΧΩΡΙΤΗΣ 











